
Kreenholmi staadioni rajatiste kasutusse andmine

1. Asjaolud ja menetluse käik
Narva Linnavalitsuse Kultuuriosakonda on laekunud taotlus SPORDIKLUBI FC NARVA poolt anda Kreenholmi jalgpalliväljaku rajatised tasuta kasutusse 2006. aastal Eesti Meistrivõistluste mängude läbiviimiseks noorte seas (klass A-1). 
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Vastavalt Linnavara kasutamise andmise korra punktile 7.2 ja 7.2.3 Linnavalitsuse korraldusega võib linnavara kasutusse anda mittetulundusühingutele tasuta või tavalisest madalama tasu eest tähtajaga kuni 5 aastat või tähtajatult.

3. Otsus
Anda MTÜ-le SPORDIKLUBI FC NARVA (reg. kood 80170673) Kreenholmi staadioni rajatised (jalgpalliväljak, riietusruumid ning dušš) tasuta kasutusse 2006. aastal Eesti Meistrivõistluste mängude läbiviimiseks noorte seas (klass A-1). Kasutamise graafik kooskõlastatakse Paemurru Spordikooliga.

4. Korralduse vaidlustamine 
Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

5. Rakendussätted
5.1 Käesolev korraldus jõustub seadusega sätestatud korras.

